**ADÓHATÓSÁGI TÁJÉKOZTATÁS**

**A GÉPJÁRMŰADÓRÓL!**

Az egyes adótörvények módosításáról szóló 2020. évi CXVIII. törvény 101. §-a alapján

**2021. január 1-jétől az állami adóhatóság (NAV) veszi át a gépjárműadóval kapcsolatos feladatokat az önkormányzati adóhatóságoktól.**

**Felhívjuk az adózók figyelmét, hogy 2021. évtől gépjárműadóval kapcsolatos ügyekben az állami adó-és vámhatóság (NAV) jár el, az önkormányzatnál ügyintézés ezzel kapcsolatban nem indítható.**

**Ennek megfelelően a 2021-től kezdődő időszakra járó adót az állami adó- és vámhatóság számlájára kell megfizetni**, az adó- és vámhatóság 2021-ben kiadandó határozata alapján!

Ez azt is jelenti, hogy az önkormányzat számlájára gépjárműadó erre az időszakra nem fizethető, ezért **kérjük, szíveskedjenek a pénzintézetüknek adott pénzügyi megbízásaikat (pl állandó átutalási megbízás) áttekinteni, és szükség esetén az ilyen megbízásokat visszavonni, valamint ne fizessenek be 2021. évi gépjárműadót önkormányzati készpénzátutalási megbízáson (csekk) sem!**

**Felhívjuk azonban a figyelmet, hogy a 2020. novemberben vásárolt/forgalomba helyezett gépjárművek után kivetett adót meg kell fizetni, az önkormányzati adóhatóság által kiadott határozat alapján!**

Répcelaki Közös Önkormányzati Hivatal

Adócsoport

tel: 95/370-101/4